Številka: 03211-4/2012-3

Datum: 26. 9. 2012

## ZAPISNIK

8. seje Odbora za gospodarske dejavnosti, turizem in kmetijstvo (v nadaljevanju: Odbor), ki je bila v sredo, 19. septembra 2012.

Seja je potekala v Klubu 15, Magistrat, Mestni trg 1, Ljubljana.

Sejo je vodila predsednica Odbora mag. Nives Cesar.

Na seji so bili navzoči članice in člani Odbora (v nadaljevanju: člani):

Mag. Nives Cesar, Uroš Minodraš, Janez Pergar, Alojz Suhoveršnik, Marjan Jernej Virant, Janez Žagar, Jelka Žekar.

Na seji so bili navzoči tudi: Gorazd Maslo iz OGDP in Boris Kaučič iz SODMS.

Seja se je pričela ob 16.00 uri ob navzočnosti 6 članov.

S sklicem seje so člani prejeli predlog dnevnega reda 8. seje Odbora:

1. **Potrditev zapisnika 6. in 7. seje Odbora za gospodarske dejavnosti, turizem in kmetijstvo**
2. **9. Točka dnevnega reda 18. seje Mestnega sveta MOL:**

**Predlog Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost**

1. **Razno**

O dnevnem redu ni razpravljal nihče, zato je dala predsednica na glasovanje:

**PREDLOG SKLEPA:**

**Odbor za gospodarske dejavnosti, turizem in kmetijstvo sprejme predlog dnevnega reda 8. seje Odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je vprašala navzoče člane in članice ali je kakšna pripomba na vsebino dveh zapisnikov. Prisotni niso podali nobenih pripomb na zapisnika. Nato je predsednica dala na glasovanje.

**PREDLOG SKLEPA:**

**Potrdi se zapisnik 6. in 7. seje Odbora za gospodarske dejavnosti, turizem in kmetijstvo.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Gradivo za to točko so člani prejeli s sklicem seje.

Gorazd Maslo iz OGDP je podala uvodno obrazložitev k točki. Predstavil je predlog Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost in spremembe omenjenega odloka od osnutka odloka. Omenil je časovne omejitve, razlike med živo ter mehansko glasbo, podaljšan obratovalni čas v ožjem mestnem centru, redakcijske popravke, upoštevana in zavrnjene pripombe iz SK NSI, ČS Center ter seje MS MOL.

Razpravljali so člani: Mag. Nives Cesar, Janez Pergar, Alojz Suhoveršnik, Janez Žagar in Gorazd Maslo.

Razprava je tekla o gostinskih lokalih, o objektih v katerih je lokal in stanovanje, primerih sosednjih držav in nekaterih mest, o zmanjšanju podaljševanj obratovalnega časa za izletniške kmetije.

Po končani razpravi je predsednica dala na glasovanje:

**PREDLOG SKLEPA:**

**Odbor za gospodarske dejavnosti, turizem in kmetijstvo je obravnaval Predlog Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost in ga predlaga Mestnemu svetu MOL v sprejem.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

**AD/3**

Razpravljali so člani: Mag. Nives Cesar, Uroš Minodraš, Janez Pergar, Alojz Suhoveršnik, Marjan Jernej Virant, Janez Žagar, Jelka Žekar in Gorazd Maslo.

Razprava je tekla o sofinanciranju društev iz proračuna MOL in Turizma Ljubljana, javnem redu, mestnem redarstvu, vandalizmu, grafitiranju, sprejetem odloku o uživanju alkoholnih pijač na javnem mestu v Mestni občini Kranj, taksi službah, javnem prevozu v mestu, zelenem taksiju, mreži taksistov, spremembi zakonodaje na področju taksi služb, vključitev občanov v urejanje javnega reda in miru, SOS telefoni, kriminalu v mestu, gospodarstvu v MOL, trendih drobnega gospodarstva, gradnji trgovin in tovarn, Partnerstvu Šmartinska, plakatiranju, nedokončanih gradnjah.

Sekretar Odbora bo na naslednjo sejo povabil vodjo Mestnega redarstva (g. Orač).

Sekretar Odbora bo razposlal po e-mail naslovih Osnutek Odloka o spremembah in dopolnitvah Odloka o javnem redu in miru v Mestni občini Kranj – prva obravnav ter odgovor OGDP na pobudo OGDTK in odgovor MR na pobudo OGDTK.

Sekretar Odbora bo razposlal po e-mailih zakon in uredbo na hrvaškem v zvezi omejitvijo pijančevanja na javnih mestih.

Sekretar Odbora bo na eno od naslednjih sej povabil tudi direktorja Tehnološkega parka in direktorico RRA LUR.

Seja je bila končana ob 17.45 uri.

|  |  |
| --- | --- |
| Pripravil:  *Boris Kaučič*  Svetovalec II | *Mag. Nives Cesar*  Predsednica |